นักข่าวพลเมือง: คนอุบลฯ ร้องจังหวัดฯ ทบทวนกระบวนการสร้างโรงไฟฟ้า จวกอุตสาหกรรมไม่จริงใจ
เมื่อวันที่ 30 กรกฎาคม 2552 ณ ศาลากลางจังหวัดอุบลราชธานี ตัวแทนชาวบ้าน 5 คนจากบ้านคำสร้างไชย ต.ท่าช้าง อ.สว่างวีระวงศ์ จ.อุบลราชธานี ได้เดินทางมาร้องขอให้รองผู้ว่าราชการจังหวัดอุบลฯ ได้ทบทวนกระบวนการชี้แจงข้อมูลและรับฟังความคิดเห็นของประชาชนต่อการขอรับใบอนุญาตประกอบกิจการโรงงานผลิตพลังงานไฟฟ้าเชื้อเพลิงชีวมวล (แกลบ) ของบริษัทบัวสมหมายไบโอแมส จำกัด เมื่อวันที่ 16 กรกฎาคม 2552 เพราะมติที่ประชุมได้ตัดไม่ให้มีกระบวนการการศึกษาข้อมูลเบื้องต้นถึงผลดีผลเสียและผลกระทบที่จะเกิดขึ้น ก่อนการเปิดเวทีรับฟังฯ สืบเนื่องจากที่ชาวบ้านคำสร้างไชย ต.ท่าช้าง อ.สว่างวีระวงศ์ จ.อุบลราชธานี และหมู่บ้านใกล้เคียงได้คัดค้านการขอรับใบอนุญาตประกอบกิจการโรงงานผลิตพลังงานไฟฟ้าเชื้อเพลิงชีวมวล (แกลบ) ของบริษัท บัวสมหมายไบโอแมส จำกัด ซึ่งตั้งอยู่กลางชุมชนหมู่ 17 บ้านคำสร้างไชย ต.ท่าช้าง อ.สว่างวีระวงศ์ จ.อุบลราชธานี ตั้งแต่เดือนตุลาคม 2551 จนถึงปัจจุบันนั้นต่อมา จังหวัดอุบลราชธานีได้มีคำสั่งปรับปรุงการแต่งตั้งคณะทำงานชี้แจงข้อมูลและรับฟังความคิดเห็นของประชาชนต่อการขอรับใบอนุญาตประกอบกิจการโรงงานผลิตพลังงานไฟฟ้าเชื้อเพลิงชีวมวล (แกลบ) ของบริษัท บัวสมหมายไบโอแมส จำกัด เมื่อวันที่ 2 กรกฎาคม 2552 ซึ่งประกอบด้วยตัวแทนหน่วยงานรัฐ 12 คน ตัวแทนส่วนท้องถิ่น (อบต.และผู้ใหญ่บ้าน ) 8 คน ตัวแทนบริษัท 1 คน ตัวแทนนักวิชาการที่ชาวบ้านเสนอ 4 คน ตัวแทนชาวบ้าน 7 คน รวม 32 คน และให้นัดประชุมคณะทำงานฯ ในวันที่ 16 กรกฎาคม 2552ที่ผ่านมาโดยในวันที่ 16 กรกฎาคม 2552 ได้มีการประชุมเกิดขึ้นเพราะในที่ประชุมได้นับองค์ประชุมซึ่งมีคณะทำงาน 16 คน ทำให้ที่ประชุมมีจำนวนกึ่งหนึ่งของคณะทำงานฯ ที่ประชุมจึงได้มีการพิจารณากระบวนการชี้แจงข้อมูลและรับฟังความคิดเห็นของประชาชนต่อการขอรับใบอนุญาตประกอบกิจการโรงงานผลิตพลังงานไฟฟ้าเชื้อเพลิงชีวมวล (แกลบ) และมีมติที่ประชุมคือ จะให้มีการเปิดเวทีชี้แจงให้ข้อมูลต่อชาวบ้านในครั้งต่อไป โดยไม่มีการศึกษาข้อมูลเบื้องต้น ตามที่ชาวบ้านร้องขอให้ดำเนินการก่อนจะมีการเปิดเวทีชี้แจงข้อมูล ฯนางสาวสดใส สร่างโศรก เปิดเผยกับผู้สื่อข่าวว่า ชาวบ้านเดินทางมาเพื่อร้องขอให้รองผู้ว่าราชการ ซึ่งเป็นประธานคณะทำงานฯ ให้มีการประชุมคณะทำงานใหม่อีกครั้งในวันที่ 18 สิงหาคม 2552 เวลา 13.30 น. เพื่อทบทวนมติเรื่อง การกำหนดกระบวนการชี้แจงข้อมูลและรับฟังความคิดเห็นของประชาชนฯ ใหม่ ซึ่งชาวบ้านมีข้อเสนอต่อกระบวนชี้แจงข้อมูลและรับฟังความคิดเห็นของประชาชนต่อการสร้างไฟฟ้าชีวมวล (แกลบ) คือ ให้มีการศึกษาข้อมูลเบื้องต้นถึงผลดีและผลเสียของโรงไฟฟ้าของบริษัทฯ อย่างเร่งด่วน ก่อนที่จะเปิดเวทีให้ข้อมูลชาวบ้าน ซึ่งจะทำให้ทุกฝ่ายได้รับทราบข้อมูลทั้งเรื่องของโรงไฟฟ้าของบริษัทฯ และข้อมูลผลดีผลเสียและข้อมูลชุมชนโดยเฉพาะที่ตั้งโรงไฟฟ้าฯมีความเหมาะสมเพียงใด และเวทีสุดท้าย คือ การแสดงความคิดเห็นของชาวบ้านต่อการสร้างโรงไฟฟ้าฯ ในชุมชนแบบเปิดและแยกเป็นรายหมู่บ้าน ส่วนงบประมาณการศึกษานั้น ทางสำนักงานคณะกรรมการสุขภาพแห่งชาติ (สช.) จะเป็นผู้สนับสนุน ตามที่ชาวบ้านร้องขอใช้สิทธิใน พ.ร.บ. สุขภาพแห่งชาติ พ.ศ. 2550 มาตรา 11ทางจังหวัดฯ ได้มอบหมายให้ นายกรณ์ มาตย์นอก ป้องกันจังหวัดฯ มารับเรื่องชาวบ้านแทนรองผู้ว่าราชการจังหวัดที่ติดภารกิจอยู่ที่อื่น พร้อมด้วยตัวแทนจากสำนักงานอุตสาหกรรม จังหวัดอุบลราชธานีคือ นายเชวงศักดิ์ หัสดิน หัวหน้าฝ่ายโรงงานอุตสาหกรรม จังหวัดอุบลราชธานี และนายวีระชาติ พิมพ์พัฒน์ เจ้าพนักงานตรวจโรงงานชำนาญงาน นายวีระชาติ พิมพ์พัฒน์ กล่าวว่า ชาวบ้านไม่ให้ความร่วมมือในการประชุมที่ผ่านมา และอุตสาหกรรมฯ ไม่มีอำนาจในการสั่งให้เปิดการประชุมใหม่ แต่อยากให้ชาวบ้านไปเสนอความคิดในเวทีชี้แจงข้อมูลที่จะจัดขึ้นในครั้งต่อไปตามมติการประชุมเมื่อวันที่ 16 กรกฎาคม ที่ผ่านมา นางสาวสดใส สร่างโศรก กล่าวว่า ชาวบ้านไม่เข้าร่วมการประชุมและ ขอเลื่อนการประชุมของจังหวัดฯ เมื่อวันที่ 16 กรกฏาคม ที่ผ่านมา ต่อมา รองผู้ว่าราชการจังหวัด นายชาตรี ดิเรกศรี ซึ่งเป็นประธานคณะทำงานชี้แจงข้อมูลฯ เพราะการประสานงานของนายเชวงศักดิ์ หัสดิน หัวหน้าฝ่ายโรงงานอุตสาหกรรม จังหวัดอุบลราชธานี ซึ่งเป็นเลขานุการ คณะทำงานชี้แจงข้อมูล ฯ มีความกระชั้นชิดเป็นอย่างยิ่ง ทำให้นักวิชาการไม่สามารถจัดสรรเวลาหรือเปลี่ยนแปลงตารางการสอน หรือการนัดหมายได้ จึงไม่อาจเข้าร่วมประชุมได้ นอกจากนี้ นักวิชาการบางท่านยังไม่ได้รับหนังสือฯ และนายเชวงศักดิ์ หัสดิน เลขานุการคณะทำงานฯ ยังแจ้งว่า การประชุมครั้งนี้มีเพียงวาระแจ้งให้ทราบเรื่องการแต่งตั้งคณะทำงานใหม่ และเรื่องข้อมูลการขอรับใบอนุญาตประกอบกิจการโรงงานไฟฟ้าเท่านั้น ไม่มีวาระที่เกี่ยวข้องกับนักวิชาการ และยังไม่มีวาระเพื่อพิจารณาเกี่ยวกับการกำหนดกระบวนการชี้แจงข้อมูลและรับฟังความคิดเห็นของประชาชน และว่า ถ้าหากตัวแทนชาวบ้านไม่สามารถมาร่วมประชุมได้ก็จะหารือวาระการพิจารณากระบวนการชี้แจงข้อมูลและรับฟังความคิดเห็นของประชาชนในครั้งต่อไป นางสาวสดใส กล่าวว่า ท้ายที่สุดชาวบ้านก็ถูกข้าราชการหลอก เพราะที่ประชุมมีมติ ให้เปิดเวทีชี้แจงข้อมูลเลยโดยไม่มีการศึกษาผลกระทบก่อน โดยที่ประชุมใช้วิธีนับองค์ประชุม ซึ่งคณะทำงานฯ มีทั้งหมด 32 คน มาประชุม 16 คน ถือว่าประชุมได้ ซึ่งความจริงแล้ว คณะทำงานรับฟังความคิดเห็นฯ ชาวบ้านได้เสนอตัวแทนบ้านละ 2 คน แต่การแต่งตั้งเหลือบ้านละ 1 คน ทำให้สัดส่วนของชาวบ้านมี 7 คนน้อยกว่าราชการและส่วนท้องถิ่นที่มีถึง 20 คน หากใช้วิธีนับเสียงนับจำนวน มันก็ไม่มีความเป็นธรรมกับชาวบ้าน นางสาวสดใส ยังกล่าวอีกว่า สิ่งที่เกิดขึ้นสะท้อนให้เห็นพฤติกรรมของสำนักงานอุตสาหกรรมจังหวัดฯ ไม่มีความจริงใจที่จะให้ประชาชนมีส่วนร่วมในกระบวนการตัดสินใจการอนุญาตสร้างโรงงานไฟฟ้าฯ พยายามดำเนินการอย่างรวบรัด เพื่อเอื้อประโยชน์ให้แก่บริษัทฯ ทั้งๆ ที่รู้ทั้งรู้ว่า การสร้างโรงงานไฟฟ้าในชุมชนเป็นเรื่องความเป็นความตายของชาวบ้าน การกระทำดังกล่าวเป็นการดูถูกชาวบ้าน อีกทั้งยังละเมิดไม่รับรู้สิทธิ์ของชาวบ้านในการปกป้องทรัพยากรของท้องถิ่นตามรัฐธรรมนูญนายกรณ์ มาตย์นอก ป้องกันจังหวัด กล่าวกับตัวแทนชาวบ้านว่าจะนำเรื่องดังกล่าวเสนอรองผู้ว่าราชการจังหวัดและจะแจ้งให้ตัวแทนชาวบ้านทราบภายในวันรุ่งขึ้น ชาวบ้านจึงได้เดินทางกลับ การปรับปรุงคณะทำงาน ชี้แจงข้อมูลและรับฟังความคิดเห็นของประชาชนต่อการขอรับใบอนุญาตประกอบกิจการโรงงานผลิตพลังงานไฟฟ้าเชื้อเพลิง ชีวมวล (แกลบ) ของบริษัท บัวสมหมายไบโอแมส จำกัด แต่งตั้งเมื่อวันที่ 2 กรกฏาคม 2552 มีองค์ประกอบ ดังนี้ ๑.รองผู้ว่าราชการจังหวัดอุบลราชธานี (ด้านเศรษฐกิจ ) (นายชาตรี ดิเรกศรี) ประธาน ๒.อุตสาหกรรมจังหวัดอุบลราชธานี รองประธาน ๓.สาธารณสุขจังหวัดอุบลราชธานี หรือผู้แทน คณะทำงาน๔.ผู้อำนวยการสำนักงานทรัพยากรธรรมชาติและสิ่งแวดล้อม ๕.พลังงานจังหวัดอุบลราชธานี ๖.ป้องกันจังหวัดอุบลราชธานี๗. ผู้อำนวยการศูนย์อนามัยที่ 7 ๘.นายอำเภอสว่างวีระวงศ์ ประธาน๙.ผู้กำกับการตำรวจภูธรอำเภอสว่างวีระวงศ์ ๑๐.นาย ฐากรู ประจญศึก ปลัดอำเภอสว่างวีระวงศ์ ๑๑.คณะบดีคณะวิศวกรรมศาสตร์ มหาวิทยาลัยอุบลราชธานี ๑๒.นายขรรค์เพชร ชายทวีป คณะนิติศาสตร์ มหาวิทยาลัยอุบลราชธานี ๑๓.นายพฤกษ์ เถาถวิล คณะศิลปกรรมศาสตร์ มหาวิทยาลัยอุบลราชธานี ๑๔.นายศุภะกิจ นันทวรการ มูลนิธินโยบายสาธารณะสุขภาวะ หรือผู้แทน ๑๕. นายกองค์การบริหารส่วนตำบลท่าช้าง ๑๖.นายกองค์การบริหารส่วนตำบลบุ่งมะแลง ๑๗.กรรมการผู้จัดการ บริษัท บัวสมหมายไบโอแมส จำกัด ๑๘.ผู้ใหญ่บ้าน หมู่ 3 ตำบลท่าช้าง ๑๙.นายพรหมมา มิ่งแนน บ้านเลขที่ 66 ๒๐.ผู้ใหญ่บ้าน หมู่ 12 ตำบลท่าช้าง ๒๑.นายรุ่งทวี คำแข็ง ๒๒.ผู้ใหญ่บ้าน หมู่ 15 ตำบลท่าช้าง ๒๓.นางไสว พันพงศ์แข็ง๒๔.ผู้ใหญ่บ้าน หมู่ 17 ตำบลท่าช้าง ๒๕.นายบุญชู สายธนู๒๖.นางสาวสดใส สร่างโศรก ๒๗.ผู้ใหญ่บ้าน หมู่ 9 ตำบลบุ่งมะแลง๒๘.นางเตี้ย นนทเสน ๒๙.ผู้ใหญ่บ้าน หมู่ 11 ตำบลบุ่งมะแลง ๓๐.นางหนูเพียร อุทัย ๓๑.หัวหน้าฝ่ายโรงงานอุตสาหกรรม สำนักงานอุตสาหกรรมจังหวัดอุบลราชธานี เลขานุการคณะทำงาน ๓๒.นายวีรชาติ พิมพ์พัฒน์ เจ้าพนักงานตรวจโรงงานชำนาญงาน สำนักงานอุตสาหกรรมจังหวัดอุบลราชธานี ผู้ช่วยเลขานุการคณะทำงานกำหนดกระบวนการชี้แจงข้อมูลและดำเนินการรับฟังความคิดเห็นของประชาชนภายในรัศมี 2 กิโลเมตร รอบบริเวณที่ขออนุญาตตั้งโรงงาน ผลิตพลังงานไฟฟ้าเชื้อเพลิงชีวมวล(แกลบ) ของบริษัท บัวสมหมายไบโอแมส จำกัด
เมื่อวันที่ 30 กรกฎาคม 2552 ณ ศาลากลางจังหวัดอุบลราชธานี ตัวแทนชาวบ้าน 5 คนจากบ้านคำสร้างไชย ต.ท่าช้าง อ.สว่างวีระวงศ์ จ.อุบลราชธานี ได้เดินทางมาร้องขอให้รองผู้ว่าราชการจังหวัดอุบลฯ
คำสร้างไชย,อุบลราชธานี,เชื้อเพลิงชีวมวล,แกลบ,โรงไฟฟ้า